Lasse Winther Wehner – 12. juni 2012
Udkommer til: PS3 Xbox 360 Anmeldelsen dækker: PS3 Xbox 360 Udvikler(e): Capcom Udgiver(e): Capcom PositivtNegativt
Medrivende kampsystem. Omfangsrigt.
PawnsGrafisk lidt tamt. Ingen mulighed for fast travel.
123► Dragon’s Dogma er altså det, vi normalt betegner et ”vestligt rollespil”, men fra Japan. Det er altid interessant at se spiludviklere træde ud over deres komfortzone, og Dragon’s Dogma er ikke nogen undtagelse. Der er ingen tvivl om, at Capcom har lavet et solidt spil, som de fleste fans af genren vil finde glæde i at spille. Samtidig er der heller ingen tvivl om, at der stadig er plads til forbedring, men Capcom har det jo som sit adelsmærke løbende at opdatere deres serier og forbedre dem, så det sker sandsynligvis også her.
Ved spillets start angribes en landsby ved kysten af en drage. Den karakter, som du lige har kreeret efter alle kunstens regler, går tappert til angreb, men dragen skærer simpelthen dit hjerte ud, æder det og flyver bort. Du dør dog ikke, men vågner som “The Arisen” (Dovahkiin, Dovahkiiiiiin, anyone?). Uden at have et helt klart defineret mål, begiver du dig på en færd gennem en stor verden, som Capcom har kreeret. Sammenligninger med Skyrim ligger lige for, men selvom verden er stor føles den knap så åben. Den er ikke nær så visuelt indbydende og heller ikke så fuld af spændende ting. Det betyder ikke, at den ikke er flot og spændende, for det er den. Skyrim er bare i en anden klasse, sådan er det.